ระเบียบกระทรวงยุติธรรมระเบียบกระทรวงยุติธรรมว่าด้วยหลักเกณฑ์และวิธีการเลือกกรรมการพนักงานสอบสวนคดีพิเศษพ.ศ. ๒๕๔๘ อาศัยอำนาจตามความในมาตรา๔ และมาตรา ๓๕ วรรคสี่ แห่งพระราชบัญญัติการสอบสวนคดีพิเศษ พ.ศ. ๒๕๔๗รัฐมนตรีว่าการกระทรวงยุติธรรมออกระเบียบไว้ ดังต่อไปนี้ข้อ๑ ระเบียบนี้เรียกว่า ระเบียบกระทรวงยุติธรรมว่าด้วยหลักเกณฑ์และวิธีการเลือกกรรมการพนักงานสอบสวนคดีพิเศษ พ.ศ. ๒๕๔๘ข้อ๒[๑]ระเบียบนี้ให้ใช้บังคับตั้งแต่วันถัดจากวันประกาศในราชกิจจานุเบกษาเป็นต้นไปข้อ๓ ในระเบียบนี้การเลือกกรรมการพนักงานสอบสวนคดีพิเศษ หมายความว่าการเลือกพนักงานสอบสวนคดีพิเศษเป็นกรรมการพนักงานสอบสวนคดีพิเศษตามวาระหรือการเลือกแทนตำแหน่งที่ว่าง แล้วแต่กรณีผู้มีสิทธิรับเลือก หมายความว่าข้าราชการกรมสอบสวนคดีพิเศษซึ่งดำรงตำแหน่งพนักงานสอบสวนคดีพิเศษ ในตำแหน่งระดับ ๘ขึ้นไปผู้มีสิทธิเลือก หมายความว่าข้าราชการกรมสอบสวนคดีพิเศษซึ่งดำรงตำแหน่งพนักงานสอบสวนคดีพิเศษทุกระดับการเลือกตามวาระ หมายความว่าการเลือกกรรมการพนักงานสอบสวนคดีพิเศษเพื่อให้ดำรงตำแหน่งตามวาระการเลือกแทนตำแหน่งที่ว่าง หมายความว่าการเลือกกรรมการพนักงานสอบสวนคดีพิเศษเพื่อให้ดำรงตำแหน่งแทนตำแหน่งที่ว่างลงก่อนครบวาระอธิบดี หมายความว่า อธิบดีกรมสอบสวนคดีพิเศษข้อ๔ให้อธิบดีเป็นผู้สั่งให้มีการเลือกกรรมการพนักงานสอบสวนคดีพิเศษ กำหนดวันเวลา สถานที่เลือก วัน เวลา สถานที่นับคะแนน โดยให้กำหนดวันเลือกวันนับคะแนนให้แล้วเสร็จภายในวันเดียวกันและพิจารณาแต่งตั้งข้าราชการกรมสอบสวนคดีพิเศษซึ่งไม่เป็นบุคคลผู้มีสิทธิรับเลือกเป็นคณะกรรมการเพื่อรับผิดชอบดำเนินการเลือกกรรมการพนักงานสอบสวนคดีพิเศษ ทั้งนี้ตามหลักเกณฑ์และวิธีการที่กำหนดไว้ในระเบียบนี้การเลือกกรรมการพนักงานสอบสวนคดีพิเศษตามวรรคหนึ่งจะต้องให้แล้วเสร็จภายในเวลาหกสิบวันนับแต่วันที่วาระการดำรงตำแหน่งสิ้นสุดลงหรือตำแหน่งดังกล่าวว่างลงก่อนครบวาระแล้วแต่กรณีเว้นแต่วาระของกรรมการพนักงานสอบสวนคดีพิเศษเหลือไม่ถึงเก้าสิบวันจะไม่เลือกกรรมการพนักงานสอบสวนคดีพิเศษก็ได้ข้อ๕ คณะกรรมการที่อธิบดีแต่งตั้งตามข้อ๔ วรรคหนึ่ง ได้แก่(๑)คณะกรรมการดำเนินการเลือกกรรมการพนักงานสอบสวนคดีพิเศษประกอบด้วยประธานกรรมการคนหนึ่งและกรรมการอื่น รวมทั้งคณะไม่น้อยกว่าห้าคน แต่ไม่เกินเจ็ดคน(๒)คณะกรรมการตรวจนับคะแนนการเลือกกรรมการพนักงานสอบสวนคดีพิเศษประกอบด้วยประธานกรรมการคนหนึ่งและกรรมการอื่น รวมทั้งคณะจำนวนไม่น้อยกว่าห้าคน แต่ไม่เกินเจ็ดคน(๓)คณะกรรมการทำลายบัตรเลือกกรรมการพนักงานสอบสวนคดีพิเศษประกอบด้วยประธานกรรมการคนหนึ่งและกรรมการอื่น รวมทั้งคณะจำนวนไม่น้อยกว่าสามคน แต่ไม่เกินห้าคนข้อ๖ให้คณะกรรมการดำเนินการเลือกกรรมการพนักงานสอบสวนคดีพิเศษมีอำนาจและหน้าที่ ดังต่อไปนี้(๑)จัดทำบัญชีรายชื่อพนักงานสอบสวนคดีพิเศษผู้มีสิทธิรับเลือกบัญชีรายชื่อพนักงานสอบสวนคดีพิเศษผู้มีสิทธิเลือก โดยให้เรียงลำดับตามอักษรชื่อแล้วประกาศในที่เปิดเผยให้ทราบโดยทั่วกันในกรณีรายชื่อพนักงานสอบสวนคดีพิเศษดังกล่าว ไม่ถูกต้องครบถ้วน ให้ดำเนินการแก้ไขให้ถูกต้อง ครบถ้วนก่อนวันเลือกกรรมการพนักงานสอบสวนคดีพิเศษ(๒)ส่งหนังสือให้ผู้บัญชาการสำนักและหัวหน้ากลุ่มงานเพื่อแจ้งให้พนักงานสอบสวนคดีพิเศษทราบโดยทั่วกันเกี่ยวกับการเลือกกรรมการพนักงานสอบสวนคดีพิเศษ(๓)จัดเตรียมบัตรเลือกกรรมการพนักงานสอบสวนคดีพิเศษให้เป็นไปตามแบบท้ายระเบียบนี้โดยมีจำนวนเท่ากับจำนวนพนักงานสอบสวนคดีพิเศษผู้มีสิทธิเลือกจัดให้ผู้มีตำแหน่งหน้าที่ลงลายมือชื่อเป็นผู้ควบคุมบัตรในบัตรเลือกกรรมการพนักงานสอบสวนคดีพิเศษให้ถูกต้องครบถ้วนแล้วเก็บรักษาไว้(๔)จัดเตรียมหีบรับบัตรลงคะแนน ปิดหีบใส่กุญแจประจำครั่งทับรูกุญแจไว้และส่งมอบลูกกุญแจให้อธิบดีเป็นผู้เก็บรักษา รวมทั้งจัดเตรียมวัสดุอุปกรณ์เครื่องใช้ที่จำเป็น และดำเนินการใด ๆ ตามความเหมาะสม เพื่อให้การลงคะแนนเลือกกรรมการพนักงานสอบสวนคดีพิเศษเสร็จสิ้นลงภายในเวลาที่กำหนดด้วยความเรียบร้อยบริสุทธิ์ ยุติธรรมหีบรับบัตรลงคะแนนให้มีชนิดของวัสดุโปร่งแสงสามารถมองเห็นภายในหีบได้โดยรอบและมีรูปแบบหรือลักษณะและขนาดที่แข็งแรง เหมาะสมกับการใช้งานในการเลือกกรรมการพนักงานสอบสวนคดีพิเศษ(๕)ทำการปิดผนึกช่องสำหรับหย่อนบัตรบนหีบรับบัตรลงคะแนนเมื่อได้ประกาศให้สิ้นสุดระยะเวลาในการรับบัตรลงคะแนนแล้ว โดยให้ประธานกรรมการและกรรมการทุกคนลงลายมือชื่อคาดทับรอยปิดผนึกไว้แล้วส่งมอบหีบรับบัตรลงคะแนนให้คณะกรรมการตรวจนับคะแนนการเลือกกรรมการพนักงานสอบสวนคดีพิเศษเป็นผู้เก็บรักษาไว้จนถึงเวลานับคะแนนการดำเนินการตามข้อ๖ (๑) และ (๒) ให้ดำเนินการให้แล้วเสร็จก่อนถึงวันเลือกอย่างน้อยสิบวันทำการข้อ๗ในการลงคะแนนเลือกกรรมการพนักงานสอบสวนคดีพิเศษให้ผู้มีสิทธิเลือกปฏิบัติดังนี้(๑)แสดงบัตรประจำตัวเจ้าหน้าที่ของรัฐหรือบัตรอื่นที่ทางราชการออกให้ต่อคณะกรรมการดำเนินการเลือกกรรมการพนักงานสอบสวนคดีพิเศษณ สถานที่เลือก และลงลายมือชื่อรับบัตรเลือกกรรมการพนักงานสอบสวนคดีพิเศษ จำนวน ๑ใบ(๒)นำบัตรเลือกกรรมการพนักงานสอบสวนคดีพิเศษ ที่ได้รับไปทำการลงคะแนนเลือก ณสถานที่ที่จัดไว้(๓)ให้ผู้มีสิทธิเลือกเขียนชื่อ ชื่อสกุล ของผู้ที่ตนเลือก ด้วยลายมือของตนเอง(๔)นำบัตรเลือกกรรมการพนักงานสอบสวนคดีพิเศษยื่นส่งให้คณะกรรมการดำเนินการเลือกกรรมการพนักงานสอบสวนคดีพิเศษ ณจุดที่ตั้งหีบรับบัตรเพื่อหย่อนบัตรข้อ๘ให้คณะกรรมการตรวจนับคะแนนการเลือกกรรมการพนักงานสอบสวนคดีพิเศษมีอำนาจและหน้าที่ ดังต่อไปนี้(๑)จัดเตรียมเอกสาร วัสดุอุปกรณ์เครื่องใช้ที่จำเป็นในการดำเนินการนับคะแนนการเลือกกรรมการพนักงานสอบสวนคดีพิเศษ(๒)กำหนดแนวทางหรือวิธีการในการดำเนินการตรวจนับคะแนนรวมทั้งจัดหรือมอบหมายหน้าที่รับผิดชอบในการดำเนินการตรวจนับคะแนนให้เหมาะสมเพื่อให้การดำเนินการในการนับคะแนนเป็นไปด้วยความเรียบร้อย บริสุทธิ์ และยุติธรรม(๓)ให้ประธานกรรมการตรวจนับคะแนนรับมอบลูกกุญแจหีบรับบัตรลงคะแนนจากอธิบดีเพื่อนำไปเปิดหีบรับบัตรลงคะแนนเมื่อเริ่มทำการตรวจนับคะแนนดำเนินการตรวจและนับคะแนนจากบัตรเลือกกรรมการพนักงานสอบสวนคดีพิเศษที่อยู่ภายในหีบรับบัตรลงคะแนนให้กระทำโดยเปิดเผย ให้ผู้มีส่วนได้เสียเข้าร่วมสังเกตการณ์ได้และให้กระทำจนเสร็จในรวดเดียวให้คณะกรรมการตรวจนับคะแนนวินิจฉัยว่าบัตรเลือกนั้นเป็นบัตรดี บัตรเสียบางส่วน หรือบัตรเสียแล้วดำเนินการนับคะแนนสำหรับบัตรดีและบัตรเสียบางส่วนเฉพาะส่วนที่ไม่เสียบัตรเสียบางส่วนหรือบัตรเสียให้คณะกรรมการตรวจนับคะแนนสลักหลังว่า เสียบางส่วน หรือ เสียแล้วแต่กรณีแล้วให้กรรมการตรวจนับคะแนนลงลายมือชื่อกำกับไว้(๔)ในกรณีที่มีผู้มีสิทธิรับเลือกได้คะแนนเท่ากันจนเป็นเหตุให้ไม่สามารถเรียงลำดับผู้ได้รับเลือกเป็นกรรมการพนักงานสอบสวนคดีพิเศษตามจำนวนกรรมการพนักงานสอบสวนคดีพิเศษ ที่จะมีได้ให้ทำการจับสลากเพื่อให้ได้ผู้ได้รับเลือกตามจำนวนที่จะพึงมีได้การจับสลากให้ประธานคณะกรรมการตรวจนับคะแนนการเลือกกรรมการพนักงานสอบสวนคดีพิเศษเป็นผู้จับสลากโดยเปิดเผยต่อหน้าคณะกรรมการตรวจนับคะแนนการเลือกกรรมการพนักงานสอบสวนคดีพิเศษและต่อหน้าผู้ที่อยู่ ณ สถานที่นับคะแนนนั้น(๕)ตรวจสอบและจัดทำรายงานผลการตรวจนับคะแนนการเลือกกรรมการพนักงานสอบสวนคดีพิเศษแล้วลงลายมือชื่อร่วมกันในรายงานผลการตรวจนับคะแนนเสนอต่ออธิบดีโดยเร็วหรือภายในระยะเวลาที่อธิบดีกำหนด(๖)เมื่อเสร็จสิ้นการตรวจนับคะแนนแล้วให้ทำการแยกบัตรลงคะแนนที่เป็นบัตรเสียบางส่วนและบัตรเสียบรรจุไว้ในซองต่างหากและปิดผนึก แล้วเก็บรักษาซองบัตรเสียบางส่วน บัตรเสียและบัตรลงคะแนนที่ตรวจนับแล้วนั้นไว้ในหีบรับบัตรลงคะแนนตามเดิมปิดหีบใส่กุญแจประจำครั่งทับรูกุญแจไว้และปิดผนึกช่องสำหรับหย่อนบัตรโดยประธานกรรมการและกรรมการทุกคน ร่วมกันลงลายมือชื่อคาดทับรอยผนึกไว้แล้วส่งมอบหีบรับบัตรลงคะแนนพร้อมลูกกุญแจให้สำนักพัฒนาและสนับสนุนคดีพิเศษเก็บรักษาไว้ข้อ๙บัตรเลือกกรรมการพนักงานสอบสวนคดีพิเศษต่อไปนี้ให้ถือเป็นบัตรเสีย(๑)บัตรที่มิใช่บัตรที่คณะกรรมการดำเนินการเลือกกรรมการพนักงานสอบสวนคดีพิเศษจัดทำเตรียมไว้สำหรับใช้ในการเลือกกรรมการพนักงานสอบสวนคดีพิเศษ(๒)บัตรที่ไม่มีลายมือชื่อของผู้ควบคุมบัตรกำกับเป็นหลักฐาน(๓)บัตรที่ระบุชื่อผู้มีสิทธิรับเลือกเกินจำนวนที่กำหนดให้เลือกหรือเกินจำนวนตำแหน่งที่ว่างในกรณีเลือกแทนตำแหน่งที่ว่าง แล้วแต่กรณี(๔)บัตรซึ่งผู้มีสิทธิเลือกมิได้เขียนชื่อ ชื่อสกุล ผู้ที่ตนเลือกด้วยลายมือของตนเองข้อ๑๐บัตรเลือกกรรมการพนักงานสอบสวนคดีพิเศษต่อไปนี้ให้ถือเป็นบัตรเสียบางส่วนไม่ให้นับคะแนนส่วนที่เสียและให้นับคะแนนส่วนที่ไม่เสียเท่านั้น(๑)บัตรที่เขียนชื่อ ชื่อสกุลผู้ที่ไม่มีในบัญชีรายชื่อผู้มีสิทธิรับเลือกเป็นกรรมการพนักงานสอบสวนคดีพิเศษปนกับชื่อชื่อสกุลผู้ที่มีในบัญชีรายชื่อผู้มีสิทธิรับเลือกเป็นกรรมการพนักงานสอบสวนคดีพิเศษ(๒)บัตรที่เขียนชื่อ ชื่อสกุลผู้มีสิทธิรับเลือกเป็นกรรมการพนักงานสอบสวนคดีพิเศษซ้ำกับชื่อ ชื่อสกุลที่เขียนไว้ก่อนแล้ว(๓)บัตรที่เขียนชื่อ ชื่อสกุลผู้มีสิทธิรับเลือกเป็นกรรมการพนักงานสอบสวนคดีพิเศษบางรายเลอะเลือนหรือไม่ชัดเจนจนไม่สามารถทราบเจตนาอันแท้จริงของผู้มีสิทธิเลือกได้ว่าลงคะแนนให้แก่ผู้มีสิทธิรับเลือกเป็นกรรมการพนักงานสอบสวนคดีพิเศษคนใดข้อ๑๑ให้อธิบดีประกาศรายชื่อผู้ที่ได้รับเลือกเป็นกรรมการพนักงานสอบสวนคดีพิเศษโดยเรียงลำดับจากผู้ที่ได้คะแนนมากไปหาน้อยและรายงานผลการดำเนินการให้รัฐมนตรีว่าการกระทรวงยุติธรรมทราบภายในห้าวันนับแต่วันที่ได้รับรายงานผลการตรวจนับคะแนนข้อ๑๒ให้คณะกรรมการทำลายบัตรเลือกกรรมการพนักงานสอบสวนคดีพิเศษมีอำนาจและหน้าที่ ดังต่อไปนี้(๑)เมื่อพ้นกำหนดหกสิบวันนับตั้งแต่วันที่อธิบดีประกาศรายชื่อผู้ได้รับเลือกเป็นกรรมการพนักงานสอบสวนคดีพิเศษให้เสนออธิบดีเพื่อขออนุมัติทำลายบัตรเลือกกรรมการพนักงานสอบสวนคดีพิเศษ(๒)เมื่อได้รับอนุมัติจากอธิบดีให้ทำลายบัตรเลือกกรรมการพนักงานสอบสวนคดีพิเศษแล้วให้ดำเนินการนำบัตรออกจากหีบรับบัตรลงคะแนน เพื่อนำไปทำลายโดยวิธีที่เหมาะสม(๓)เมื่อดำเนินการทำลายบัตรเลือกกรรมการพนักงานสอบสวนคดีพิเศษเรียบร้อยแล้วให้รายงานผลการดำเนินการให้อธิบดีทราบข้อ๑๓ ให้อธิบดีกรมสอบสวนคดีพิเศษรักษาการตามระเบียบนี้ประกาศ ณ วันที่ ๑สิงหาคม พ.ศ. ๒๕๔๘สุวัจน์ ลิปตพัลลภรัฐมนตรีว่าการกระทรวงยุติธรรม[เอกสารแนบท้าย]๑. แบบบัตรเลือกกรรมการพนักงานสอบสวนคดีพิเศษแนบท้ายระเบียบกระทรวงยุติธรรมว่าด้วยหลักเกณฑ์และวิธีการเลือกกรรมการพนักงานสอบสวนคดีพิเศษพ.ศ. ๒๕๔๘(ดูข้อมูลจากภาพกฎหมาย)พรรณิศา/ผู้จัดทำ๒๙ ตุลาคม ๒๕๕๓[๑] ราชกิจจานุเบกษาเล่ม ๑๒๒/ตอนพิเศษ ๗๖ ง/หน้า ๒๓/๕ กันยายน ๒๕๔๘